
I. BENDROSIOS NUOSTATOS

1.1. UAB „Nemenčinės komunalininkas“ (toliau – Perkantysis subjektas) vykdo Daugiabučio gyvenamojo namo, esančio Pakrantės g. 15, Nemenčinės m., Vilniaus r. sav., šilumos punkto ir vidaus šildymo sistemos modernizavimo projektavimo ir rangos darbų viešąjį pirkimą.
1.2. Pirkimas vykdomas vadovaujantis Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymu (toliau – PĮ), UAB „Nemenčinės komunalininkas“ direktoriaus  2024 m. spalio 10 d. įsakymu Nr. 2K-226 „Dėl UAB „Nemenčinės komunalininkas“ mažos vertės pirkimų tvarkos aprašo patvirtinimo“, kitais viešuosius pirkimus reglamentuojančiais teisės aktais bei šiomis konkurso sąlygomis. 
1.3. Vartojamos pagrindinės sąvokos, apibrėžtos PĮ. 
1.4. Konkursas atliekamas laikantis lygiateisiškumo, nediskriminavimo, skaidrumo, abipusio pripažinimo, proporcingumo principų ir konfidencialumo bei nešališkumo reikalavimų.
1.5. Šio pirkimo tikslas – sudaryti pirkimo-pardavimo sutartį (toliau – sutartis), leidžiančią Perkančiajam subjektui, racionaliai naudojant tam skirtas lėšas, įsigyti reikalingus darbus.
1.6. Dalyvio pasiūlymą sudaro CVP IS priemonėmis pateiktų dokumentų ir duomenų visuma (visi dokumentai pateikiami skenuoti elektroninėje formoje).
1.7. Pirkimas vykdomas naudojantis Centrinėje viešųjų pirkimų informacinėje sistemoje (toliau CVP IS)  priemonėmis.  Bet kokia informacija, konkurso sąlygų paaiškinimai, pranešimai ar kitas Perkančiojo subjekto ir tiekėjo susirašinėjimas yra vykdomas tik CVP IS susirašinėjimo priemonėmis.
1.8. Kontaktinis asmuo tiesioginiam ryšiui dėl konkurso sąlygų: daugiabučių namų administratorius Anatolijus Starenko, tel. +370 685 27661, a.starenko@nemenkom.lt.
II. [bookmark: _Toc47844929]PIRKIMO OBJEKTAS 
2.1. Pirkimo objektas: Daugiabučio gyvenamojo namo, esančio Pakrantės g. 15, Nemenčinės m., Vilniaus r. sav., šilumos punkto ir vidaus šildymo sistemos modernizavimo projektavimo ir rangos darbai. Išsamūs reikalavimai darbams pateikti techninėje specifikacijoje šių pirkimo sąlygų 1 priede. 
2.2. Pirkimas į dalis neskaidomas. Tiekėjas gali pateikti tik vieną pasiūlymą. Kartu su pasiūlymu turi būti pateikta sąmata, nurodant darbų kodus.
2.3. Darbai turi būti atlikti iki 2026 m. gruodžio 1 d.
2.4. Numatyta orientacinė pirkimo vertė – 40 500 Eur (su PVM).

III. BENDRIEJI PASIŪLYMŲ REIKALAVIMAI, PATEIKIMO TVARKA, TERMINAI
3.1. Pateikdamas pasiūlymą, tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.
3.2. Pasiūlymas turi būti pateikiamas tik elektroninėmis priemonėmis, naudojant CVP IS, pasiekiamą adresu https://pirkimai.eviesiejipirkimai.lt. Pasiūlymai, pateikti popierinė forma arba ne Perkančiojo subjekto nurodytomis elektroninėmis priemonėmis, bus atmesti kaip neatitinkantys pirkimo dokumentų reikalavimų. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, doc ir kt.). Perkantysis subjektas pasilieka sau teisę prašyti dokumentų originalų.
3.3. Tiekėjai pasiūlyme turi nurodyti, kokia pasiūlyme pateikta informacija yra konfidenciali (tokią informaciją sudaro, visų pirma, komercinė (gamybinė) paslaptis ir konfidencialieji pasiūlymų aspektai). Informacija, kurią viešai skelbti įpareigoja Lietuvos Respublikos įstatymai, negali būti tiekėjo nurodoma kaip konfidenciali, todėl, tiekėjui nurodžius tokią informaciją kaip konfidencialią, Perkantysis subjektas turi teisę ją skelbti. Konfidencialiais taip pat negali būti laikoma siūlomų darbų, kainos sudedamosios dalys, pasiūlyme nurodyti subteikėjai, taip pat kita informacija, kuri teisės aktų nustatyta tvarka turi būti skelbiama arba kitokiu būdu viešai prieinama visuomenei. Perkantysis subjektas gali kreiptis į tiekėją prašydamas pagrįsti informacijos konfidencialumą. Perkantysis subjektas, Viešojo pirkimo komisija (toliau – Komisija), jos nariai ar ekspertai ir kiti asmenys, nepažeisdami įstatymų reikalavimų, ypač dėl sudarytų sutarčių skelbimo ir informacijos, negali tretiesiems asmenims atskleisti tiekėjo Perkančiajam subjektui pateiktos informacijos, kurią tiekėjas pagrįstai nurodė kaip konfidencialią.
3.4. Pasiūlyme nurodoma darbų kaina pateikiama eurais (EUR) vieno euro cento tikslumu (du skaičiai po kablelio) su PVM. Į darbų kainą turi būti įskaičiuoti visi mokesčiai ir visos tiekėjo išlaidos.
3.5. Tiekėjo pasiūlymas bei kita korespondencija turi būti parengti lietuvių kalba. Jei atitinkami dokumentai yra išduoti kita kalba, turi būti pateiktas vertimas į lietuvių kalbą. Vertimas turi būti patvirtintas tiekėjo ar jo įgalioto asmens parašu ir antspaudu (jeigu turi).
3.6. Tiekėjas turi pateikti pasiūlymą pagal parengtą konkurso sąlygų priedą. Jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose) ir naudodamasis CVP IS priemonėmis.
3.7. Tiekėjams nėra leidžiama pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvus pasiūlymai) bus atmesti.
3.8. Dalyviui CVP IS susirašinėjimo priemonėmis paprašius, Perkantysis subjektas CVP IS susirašinėjimo priemonėmis patvirtina, kad dalyvio pasiūlymas yra gautas, ir nurodo gavimo dieną, valandą ir minutę.
3.9. Pasiūlymas turi galioti ne trumpiau kaip 90 (devyniasdešimt) kalendorinių dienų. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta pirkimo dokumentuose. Kol nesibaigė pasiūlymų galiojimo laikas, Perkantysis subjektas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
3.10. Dalyvis iki galutinio pasiūlymo pateikimo termino turi teisę pakeisti arba atšaukti savo pasiūlymą. Suėjus pasiūlymų pateikimo terminui atšaukti ar pakeisti pasiūlymo nebus galima.
3.11. Tiekėjas įsipareigoja tinkamai atlikti visus darbus.
3.12. Pasiūlymą pateikti iki 2026 m. rugsėjo 11 d. 10.00 val. iki šios datos pateiktą pasiūlymą CVP IS priemonėmis, tiekėjas gali laisvai keisti ir teikti iš naujo, o Perkantysis subjektas vokų atplėšimo procedūros metu susipažins su paskutiniu pateiktu variantu.
3.13. Perkantysis subjektas nereikalauja, kad pasiūlymas būtų pasirašytas saugiu elektroniniu parašu.
IV. TIEKĖJŲ KVALIFIKACIJOS REIKALAVIMAI
4.1. Tiekėjas, dalyvaujantis pirkime, turi atitikti šiuos minimalius kvalifikacijos reikalavimus:
	Eil. Nr.
	Kvalifikacijos reikalavimai
	Kvalifikacijos reikalavimus įrodantys dokumentai

	1.
	Tiekėjas turi teisę verstis su pirkimo objektu susijusia veikla.
	Lietuvos Respublikos juridinių asmenų registro išplėstinis išrašas arba įstatai ar kiti dokumentai, patvirtinantys tiekėjo teisę verstis atitinkama veikla arba atitinkamos užsienio šalies institucijos (profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje, kurioje tiekėjas registruotas) išduotas dokumentas ar priesaikos deklaracija, liudijanti tiekėjo teisę verstis atitinkama veikla. 
Pateikiamas skenuotas dokumentas elektroninėje formoje.


Pastabos:
1) jeigu tiekėjas negali pateikti nurodytų dokumentų, nes atitinkamoje šalyje tokie dokumentai neišduodami arba toje šalyje išduodami dokumentai neapima visų keliamų klausimų, pateikiama priesaikos deklaracija arba oficiali tiekėjo deklaracija. Pateikiama dokumento skaitmeninė kopija.
2)  pateikiant atitinkamų dokumentų skaitmenines kopijas ir pasiūlymą pasirašant saugiu elektroniniu parašu yra deklaruojama, kad kopijos yra tikros. Perkantysis subjektas pasilieka sau teisę prašyti dokumentų originalų;
3) užsienio valstybių tiekėjų kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl dokumentų legalizavimo ir tvirtinimo pažyma (Apostille) tvarkos aprašo patvirtinimo“ ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo.
4.2. Jei bendrą pasiūlymą pateikia ūkio subjektų grupė, šių konkurso sąlygų lentelės 1 punkte nustatytus kvalifikacijos reikalavimus turi atitikti ir pateikti nurodytus dokumentus kiekvienas ūkio subjektų grupės narys atskirai, o šių Konkurso sąlygų lentelės 2 punkte nustatytus kvalifikacijos reikalavimus turi atitikti ir pateikti nurodytus dokumentus bent vienas ūkio subjektų grupės narys arba visi ūkio subjektų grupės nariai kartu. Taip pat tiekėjas turi pateikti deklaraciją, sutartį ar kitą dokumentą, patvirtinantį, kad subtiekėjas/-ai jam bus prieinami visą sutarties vykdymo laikotarpį.
4.3. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią Perkantysis subjektas gali įrodyti bet kokiomis teisėtomis priemonėmis.
4.4. Reikalaujami kokybės vadybos sistemos ir (arba) aplinkos apsaugos vadybos sistemos standartai: šiam pirkimo objektui taikomi aplinkos apsaugos kriterijai, vykdant žaliuosius pirkimus (pagal Lietuvos Respublikos aplinkos ministro 2011 m. birželio 28 d. įsakymą Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“), taikant nurodyto aprašo 4.4.3 punktą. Tiekėjui numatomi tokie reikalavimai – Darbams teikti tiekėjas turi turėti aplinkos apsaugos valdybos sistemos reikalavimus atitinkantį standartą LST EN ISO 14001 arba ES aplinkosaugos valdybos ir audito sistemą EMAS.
4.5. Reikalavimai, susiję su nacionaliniu saugumu: tiekėjas, jo subtiekėjas, ūkio subjektas, kurio pajėgumais remiamasi, nevykdo veiklą Lietuvos Respublikos viešųjų pirkimų įstatymo (toliau – VPĮ) 92 straipsnio 15 dalyje numatytame sąraše nurodytose valstybėse ar teritorijose arba yra ūkio subjektų grupės, kurios bet kuris narys vykdo veiklą VPĮ 92 straipsnio 15 dalyje numatytame sąraše nurodytose valstybėse ar teritorijose, narys arba jos vadovas, kitas valdymo ar priežiūros organo narys ar kitas asmuo (kiti asmenys), turintis (turintys) teisę atstovauti tiekėjui, subtiekėjui, ūkio subjektui, kurio pajėgumais remiamasi, ar jį kontroliuoti, jo vardu priimti sprendimą, sudaryti sandorį, ir tokiu būdu dalyvauja tokių ūkio subjektų grupių ir (ar) ūkio subjektų veikloje. Tiekėjas kartu su pasiūlymu turi pateikti laisvos formos atitikties deklaraciją dėl atitikties VPĮ 45 str. 21 dalies 1, 2, 3 ir 6 punktams. Perkančiajam subjektui kilus abejonių dėl tiekėjo laisvos formos deklaracijoje nurodytos informacijos teisingumo, jis prašys ekonomiškai naudingiausią pasiūlymą pateikusio tiekėjo pateikti šioje deklaracijoje nurodytą informaciją patvirtinančius, VPĮ 51 straipsnio 12 dalyje nurodytus ar kitus Perkančiajam subjektui priimtinus dokumentus ir (ar) paaiškinimus. Tokių dokumentų ir (ar) paaiškinimų Perkantysis subjektas gali prašyti bet kuriuo pirkimo procedūros metu siekdamas užtikrinti tinkamą pirkimo procedūros atlikimą.
[bookmark: _Toc47844931]V. PASIŪLYMO GALIOJIMO UŽTIKRINIMAS
5.1. Perkantysis subjektas nereikalauja pasiūlymo galiojimo užtikrinimo.
VI. KONKURSO SĄLYGŲ PAAIŠKINIMAS IR PATIKSLINIMAS
6.1. Konkurso sąlygos gali būti paaiškinamos, patikslinamos tiekėjų iniciatyva, jiems CVP IS susirašinėjimo priemonėmis kreipiantis į Perkantįjį subjektą. Prašymai paaiškinti konkurso sąlygas gali būti pateikiami Perkančiajam subjektui ne vėliau kaip likus 3 (trims) darbo dienoms iki pasiūlymų pateikimo termino pabaigos. Tiekėjai turėtų būti aktyvūs ir pateikti klausimus ar paprašyti paaiškinti konkurso sąlygas iš karto jas išanalizavę, atsižvelgdami į tai, kad, pasibaigus pasiūlymų pateikimo terminui, pasiūlymo turinio keisti nebus galima.
6.2. Nesibaigus pasiūlymų pateikimo terminui Perkantysis subjektas turi teisę savo iniciatyva paaiškinti, patikslinti konkurso sąlygas. 
6.3. Atsakydama į kiekvieną tiekėjo  pateiktą prašymą paaiškinti konkurso sąlygas, jeigu jis buvo pateiktas nepasibaigus terminui, arba aiškindama, tikslindama konkurso sąlygas savo iniciatyva, Perkantysis subjektas turi paaiškinimus, patikslinimus paskelbti CVP IS ir išsiųsti visiems tiekėjams, kurie prisijungė prie pirkimo, ne vėliau kaip likus 1 darbo dienai iki pasiūlymų pateikimo termino pabaigos. Į laiku gautą tiekėjo prašymą paaiškinti konkurso sąlygas Perkantysis subjektas atsako ne vėliau kaip per 3 (tris) darbo dienas nuo jo gavimo dienos. Perkantysis subjektas tiek aiškindamas, tikslindamas konkurso sąlygas savo iniciatyva, tiek tiekėjų iniciatyva visus paaiškinimus ir patikslinimus skelbia CVP IS; Viešųjų pirkimų tarnybos interneto svetainėje adresu www.vpt.lt bei teikia visiems CVP IS priemonėmis prie pirkimo prisijungusiems tiekėjams, bet nenurodo, kuris tiekėjas pateikė prašymą paaiškinti konkurso sąlygas.
6.4. Perkantysis subjektas nerengs susitikimų su tiekėjais dėl pirkimo dokumentų paaiškinimų.
6.5. Tuo atveju, kai tikslinama paskelbta informacija, Perkantysis subjektas atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu Perkantysis subjektas konkurso sąlygas paaiškina (patikslina) ir negali konkurso sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 1 darbo dienai iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Apie pasiūlymų pateikimo termino pratęsimą pranešama patikslinant skelbimą. Pranešimai apie pasiūlymų pateikimo termino nukėlimą taip pat paskelbiami CVP IS ir išsiunčiami suinteresuotiems tiekėjams, jeigu tokie yra žinomi Perkančiajam subjektui.
VII. [bookmark: _Toc47844933]VOKŲ SU PASIŪLYMAIS ATPLĖŠIMO PROCEDŪROS
7.1. [bookmark: _Ref58464669]Su elektroniniu būdu pateiktais pasiūlymais pirminis susipažinimas (toliau vadinama Vokų atplėšimo procedūra) įvyks 2026 m. rugsėjo 11 d., adresu – Piliakalnio g. 50, Nemenčinė, Vilniaus r., 5 kab. Komisijos posėdžio, kuriame vyksta vokų atplėšimo procedūros pradžia 10.30 val.
7.2. Į vokų atplėšimo procedūrą tiekėjai nekviečiami.
7.3. Jei pasiūlymo kaina, išreikšta skaičiais, neatitinka pasiūlymo kainos, nurodytos žodžiais, teisinga laikoma kaina nurodyta žodžiais.
VIII. [bookmark: _Toc47844934]PASIŪLYMŲ NAGRINĖJIMAS IR PASIŪLYMŲ ATMETIMO PRIEŽASTYS
8.1. Iškilus klausimams dėl pasiūlymų turinio ir Komisijai CVP IS susirašinėjimo priemonėmis paprašius, tiekėjai privalo per Komisijos nurodytą terminą pateikti CVP IS susirašinėjimo priemonėmis papildomus paaiškinimus nekeisdami pasiūlymo esmės. Perkantysis subjektas negali prašyti, siūlyti arba leisti pakeisti pasiūlymo esmės – pakeisti kainą, arba padaryti kitų pakeitimų, dėl kurių konkurso sąlygose nustatytų reikalavimų neatitinkantis pasiūlymas taptų juos atitinkantis.
8.2. Kai pateiktame pasiūlyme nurodoma neįprastai maža kaina, Komisija privalo tiekėjo CVP IS susirašinėjimo priemonėmis paprašyti per Komisijos nurodytą terminą pagrįsti neįprastai mažą pasiūlymo kainą, įskaitant ir detalų kainų sudėtinių dalių pagrindimą
8.3. Kvalifikacijos duomenų  patikslinimai, pasiūlymo turinio paaiškinimai, neįprastai mažos kainos pagrindimo dokumentai yra pateikiami tik CVP IS susirašinėjimo priemonėmis
8.4. Komisija atmeta pasiūlymą jeigu:
8.4.1. pasiūlymą pateikęs tiekėjas neatitinka konkurso sąlygose nustatytų minimalių kvalifikacijos reikalavimų arba Perkančiajo subjekto prašymu nepatikslino pateiktų netikslių ar neišsamių duomenų apie savo kvalifikaciją;
8.4.2. pasiūlymas neatitinka konkurso sąlygose nustatytų reikalavimų (tiekėjo pateikta techninė specifikacija neatitinka pirkimo dokumentuose nustatytų reikalavimų, nepateikti konkurso sąlygose reikalaujami dokumentai, įrodantys darbų atitikimą techninei specifikacijai ir kt.);
8.4.3. tiekėjas per Perkančiojo subjekto nustatytą terminą, kuris negali būti trumpesnis kaip 2 (dvi) darbo dienos nuo prašymo išsiuntimo iš Perkančiojo subjekto dienos, nepatikslino, nepapildė ar nepateikė pirkimo dokumentuose nurodytų kartu su pasiūlymu teikiamų dokumentų: tiekėjo įgaliojimo asmeniui pasirašyti pasiūlymą, jungtinės veiklos sutarties;
8.4.4. tiekėjas per Perkančiojo subjekto nurodytą terminą neištaisė pasiūlyme nurodytų aritmetinių klaidų ir (ar) nepaaiškino pasiūlymo;
8.4.5. tiekėjo pateiktame pasiūlyme nurodyta kaina yra neįprastai maža, ir tiekėjas Komisijos prašymu nepateikė kainos sudėtinių dalių ir skaičiavimų pagrindimo arba kitaip nepagrindė neįprastai mažos pasiūlymo kainos;
8.4.6. visų tiekėjų, kurių pasiūlymai neatmesti dėl kitų priežasčių, buvo pasiūlytos per didelės, Perkančiajam subjektui nepriimtinos kainos.
IX. [bookmark: _Toc47844936]PASIŪLYMŲ VERTINIMAS
9.1. Komisijos neatmesti pasiūlymai vertinami pagal atskiras pirkimo dalis. Pasiūlymų vertinimo kriterijus – mažiausia pasiūlyta pirkimo dalies kaina eurais įskaitant PVM ir kitus mokesčius bei visas tiekėjo išlaidas, galinčias turėti įtakos kainai. 
X. SPRENDIMAS DĖL PIRKIMO SUTARTIES SUDARYMO
10.1. Išnagrinėjusi, įvertinusi ir palyginusi pateiktus pasiūlymus, Komisija sudaro pasiūlymų eilę ir priima sprendimą dėl laimėjusio pasiūlymo
10.2. Pasiūlymai eilėse surašomi kainos didėjimo tvarka. Jeigu kelių pateiktų pasiūlymų yra vienodos kainos, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.
10.3. Laimėjusiu pasiūlymas pripažįstamas pasiūlymas esantis pasiūlymų eilės 1 vietoje, PĮ, Taisyklių bei šių konkurso sąlygų nustatyta tvarka.
10.4. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šio konkurso sąlygų nuostatas.
10.5. Apie pasiūlymų eilės sudarymą ir sprendimą dėl laimėjusio pasiūlymo nedelsiant, bet ne vėliau kaip per 3 darbo dienas nuo jos sudarymo ir sprendimo dėl laimėjusio pasiūlymo, raštu CVP IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir sprendimo dėl laimėjusio pasiūlymo, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastis.
XI. PIRKIMO SUTARTIES SĄLYGOS
11.1. Pirkimo-pardavimo sutartis sudaroma praėjus atidėjimo laikotarpiui. Perkantysis subjektas sudaryti pirkimo sutartį siūlo tam dalyviui, kurio pasiūlymas pripažintas laimėjusiu.
11.2. Sudarant pirkimo sutartį negali būti keičiama laimėjusio tiekėjo pasiūlymo kaina ir pirkimo dokumentuose bei pasiūlyme nustatytos pirkimo sąlygos.
11.3. Konkursą laimėjęs dalyvis privalo pasirašyti pirkimo sutartį per Perkančiojo subjekto nurodytą terminą. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie laimėjusį pasiūlymą.
11.4. Jeigu tiekėjas, kurio pasiūlymas pripažintas laimėjusiu, pranešimu raštu atsisako sudaryti pirkimo sutartį, iki nurodyto laiko neatvyksta sudaryti pirkimo sutarties arba atsisako pirkimo sutartį sudaryti pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tuo atveju Perkantysis subjektas siūlo sudaryti pirkimo sutartį tiekėjui, kurio pasiūlymas pagal patvirtintą pasiūlymų eilę yra pirmas po tiekėjo, atsisakiusio sudaryti pirkimo sutartį.
11.5. Per visą sutarties galiojimo laiką darbų kaina bus fiksuota ir nekintama.
11.6. Sutarties trukmė. Darbai pagal sutartį turi būti atlikti iki 2026 m. gruodžio 1 d.
11.7. Atsiskaitymų ir mokėjimų tvarka. Perkantysis subjektas už darbus tiekėjui sumoka per 30 dienų (trisdešimt dienų) nuo sąskaitos-faktūros gavimo dienos.
11.8. Techninė specifikacija yra neatskiriamas Sutarties dalis.
11.9. Ginčų sprendimo tvarka. Ginčai sprendžiami derybų būdu. Nepavykus ginčų išspręsti derybų keliu, ginčai sprendžiami teismine tvarka sutartiniu pagrindu teismingame teisme pagal Perkančiojo subjekto buveinės adresą.

DAUGIABUČIO GYVENAMOJO NAMO, ESANČIO PAKRANTĖS G. 15, NEMENČINĖS M., VILNIAUS R. SAV., ŠILUMOS PUNKTO IR VIDAUS ŠILDYMO SISTEMOS MODERNIZAVIMO PROJEKTAVIMO IR RANGOS DARBŲ
TECHNINĖ SPECIFIKACIJA


1. BENDROSIOS NUOSTATOS
1.1. Perkantysis subjektas – UAB „Nemenčinės komunalininkas“ atstovauja daugiabučio gyvenamojo namo butų ir kitų patalpų savininkus.
1.2. 1. Pirkimo objektas – Daugiabučio gyvenamojo namo, esančio Pakrantės g. 15, Nemenčinės m., Vilniaus r. sav., šilumos punkto ir vidaus šildymo sistemos modernizavimo projektavimo ir rangos darbai pagal APVA finansavimo priemonę „Daugiabučių namų vidaus šildymo ir karšto vandens sistemų modernizavimas (mažoji renovacija)“, t. y. daugiabučio gyvenamojo namo šilumos punkto ir vidaus šildymo sistemos atnaujinimo (modernizavimo), individualios šilumos apskaitos bei nuotolinio apskaitos duomenų nuskaitymo sistemos įrengimo darbai.
1.2.2. Objekto duomenys ( pastato unikalus Nr. 4197-1022-9018)
Adresas: Pakrantės g. 15, Nemenčinės m., Vilniaus r. sav. 
Pastato paskirtis – daugiabutis gyvenamasis namas. 
Butų skaičius – 8. 
Aukštų skaičius – 2. 
Bendras plotas – 470,04 m². 
Naudingas plotas – 405,18 m².
Projektinė šildymo sistemos galia – apie 56,4 kW. 
Metinės šiluminės energijos sąnaudos per 2025/2026 šildymo sezoną yra- 67487,80 kWh
1.3. Pirkimo objektas apima visus darbus, medžiagas, įrenginius, mechanizmus, transportavimo, montavimo, demontavimo, paleidimo, derinimo, balansavimo, bandymo, dokumentacijos parengimo ir kitus veiksmus, būtinus visiškai užbaigti darbus ir perduoti Perkančiajai organizacijai tinkamai veikiančią sistemą.
1.4. Darbai turi būti atliekami pagal:
• šią techninę specifikaciją; 
• pirkimo dokumentuose pateiktą informaciją apie objektą; 
• projektinę dokumentaciją, kai ji privaloma arba pateikta; 
• galiojančių teisės aktų ir normatyvinių dokumentų reikalavimus; 
• šilumos tiekėjo išduotas technines sąlygas, kai jos taikomos. 
1.5. Tiekėjas prieš pateikdamas pasiūlymą privalo įvertinti faktinę objekto būklę, esamus inžinerinius tinklus, jų techninę būklę ir darbų apimtį.
1.6. Tiekėjas turi įvertinti visas aplinkybes, galinčias turėti įtakos darbų kainai ir atlikimo terminui.
1.7. Pasiūlymo kaina turi apimti visas išlaidas, reikalingas tinkamam ir visiškam pirkimo objekto įvykdymui.
1.8. Tiekėjas negali papildomai reikalauti apmokėjimo už darbus ar medžiagas, kurie pagal savo pobūdį yra būtini numatytam galutiniam rezultatui pasiekti ir turėjo būti įvertinti teikiant pasiūlymą.
1.9. Preliminari bendra pirkimo objekto vertė – 40 500,00 Eur su PVM, 40 500 Eur su PVM yra visa preliminari pirkimo objekto vertė, į kurią įskaičiuota ir projektavimo dalis.
1.10. Tiekėjas, teikdamas pasiūlymą, turi įvertinti visas išlaidas, būtinas tinkamam pirkimo objekto įvykdymui, įskaitant projektavimo, medžiagų, įrangos, montavimo, demontavimo, transportavimo, paleidimo, derinimo, bandymo, balansavimo, dokumentacijos parengimo ir kitas su pirkimo objektu susijusias išlaidas.
2. PIRKIMO OBJEKTO TIKSLAS
2.1. Pirkimo tikslas – atnaujinti daugiabučio gyvenamojo namo šilumos punktą ir šildymo sistemą, užtikrinant:
2.1.1. patikimą ir saugų šilumos punkto darbą;
2.1.2. efektyvų šilumos energijos naudojimą;
2.1.3. automatinį šilumos tiekimo reguliavimą;
2.1.4. hidrauliškai subalansuotą šildymo sistemą;
2.1.5. galimybę individualiai nustatyti šilumos suvartojimą;
2.1.6. automatinį apskaitos duomenų nuskaitymą;
2.1.7. galimybę Perkančiajai organizacijai nuotoliniu būdu gauti apskaitos duomenis;
2.1.8. tinkamas sąlygas tolesnei šildymo sistemos eksploatacijai ir techninei priežiūrai.
3. ŠILUMOS PUNKTO MODERNIZAVIMAS
3.1. Esamas šilumos punktas turi būti demontuojamas tiek, kiek būtina naujiems įrenginiams sumontuoti.
3.2. Turi būti įrengtas automatizuotas šilumos punktas, pritaikytas konkretaus pastato šilumos poreikiui.
3.3. Šilumos punkte turi būti įrengta ne mažiau kaip:
• šilumokaitis; 
• cirkuliaciniai siurbliai; 
• automatinio reguliavimo įranga; 
• temperatūros jutikliai; 
• slėgio matavimo priemonės; 
• uždaromoji armatūra; 
• reguliavimo armatūra; 
• balansavimo armatūra; 
• šilumos apskaitos prietaisas; 
• reikalingi vamzdynai; 
• vamzdynų ir įrangos šilumos izoliacija; 
• kita tinkamam šilumos punkto veikimui būtina įranga. 
3.4. Įranga turi būti parinkta pagal faktinius pastato šilumos poreikius ir projektinius sprendinius.
3.5. Šilumos punkto įranga turi būti sumontuota taip, kad būtų užtikrinta patogi prieiga jos eksploatacijai, techninei priežiūrai ir remontui.
3.6. Visi vamzdynai turi būti tinkamai pažymėti pagal jų paskirtį ir srauto kryptį.
4. ŠILUMOS PUNKTO AUTOMATIKA
4.1. Automatika turi užtikrinti automatinį šildymo sistemos parametrų reguliavimą pagal lauko oro temperatūrą.
4.2. Turi būti numatyta galimybė nustatyti ir koreguoti šildymo kreivę.
4.3. Turi būti galima nustatyti tiekiamo šilumnešio temperatūros ribas.
4.4. Automatika turi kontroliuoti pagrindinius šilumos punkto parametrus, įskaitant:
• lauko oro temperatūrą; 
• tiekiamo šilumnešio temperatūrą; 
• grįžtamo šilumnešio temperatūrą; 
• šildymo sistemos darbo režimą. 
4.5. Valdiklis turi registruoti pagrindinius šilumos punkto darbo parametrus.
4.6. Turi būti numatyta galimybė nustatyti skirtingus sistemos darbo režimus.
4.7. Turi būti užtikrinta cirkuliacinių siurblių apsauga.
5. VIDAUS ŠILDYMO SISTEMOS MODERNIZAVIMAS
5.1. Vidaus šildymo sistema turi būti atnaujinta pagal projektinius sprendinius ir faktinę objekto būklę.
5.2. Esamą vienvamzdę šildymo sistemą pertvarkyti į dvivamzdę kolektorinę sistemą.
5.3. Įrengti kolektorius ir kolektorines spintas (aukštuose arba butuose pagal projektą)
5.4. Keičiami esami magistraliniai vamzdynai ir stovai, kuriuos pagal projektinius sprendinius būtina pakeisti.
5.5. Vamzdynai turi būti tinkamai izoliuoti.
5.6. Šilumos izoliacijos storis turi atitikti galiojančių teisės aktų ir projektinės dokumentacijos reikalavimus.
5.7. Šildymo sistemoje turi būti įrengti reikalingi balansavimo įtaisai.
5.8. Turi būti numatyta galimybė atskirai uždaryti ir išleisti šilumnešį iš atskirų sistemos dalių.
6. RADIATORIAI IR TERMOSTATINĖ ĮRANGA
6.1. Pakeisti visus radiatorius (šildymo prietaisus) naujais, atitinkančiais projektinę galią.
6.2. Radiatorių šiluminė galia turi būti parinkta pagal konkrečios patalpos šilumos poreikį.
6.3. Prie radiatorių turi būti sumontuoti termostatiniai ventiliai.
6.4. Ant termostatinių ventilių turi būti sumontuotos termostatinės galvutės.
6.5. Radiatorių prijungimas turi būti atliekamas pagal projektinius sprendinius.
6.6. Baigus montavimo darbus turi būti atliktas šildymo sistemos hidraulinis balansavimas.
7. INDIVIDUALI ŠILUMOS APSKAITA
7.1. Turi būti įrengta individuali šilumos apskaitos sistema.
7.2. Apskaitos įranga turi būti tinkama naudoti daugiabučiuose gyvenamuosiuose pastatuose.
7.3. Apskaitos prietaisai turi užtikrinti patikimą šilumos suvartojimo duomenų registravimą.
7.4. Įrengta sistema turi būti suderinama su nuotolinio duomenų nuskaitymo sistema.
7.5. Visi apskaitos prietaisai turi būti nauji, tinkami naudoti pagal paskirtį ir turėti jiems taikomus atitikties dokumentus.
8. NUOTOLINIO DUOMENŲ NUSKAITYMO SISTEMA
8.1. Turi būti įrengta veikianti nuotolinio apskaitos duomenų nuskaitymo sistema.
8.2. Sistema turi sudaryti galimybę nuskaityti apskaitos duomenis nepatekus į gyvenamąsias patalpas.
8.3. Sistema turi užtikrinti:
• automatinį duomenų surinkimą; 
• duomenų perdavimą; 
• duomenų kaupimą; 
• duomenų archyvavimą; 
• duomenų pateikimą Perkančiajai organizacijai. 
8.4. Duomenų perdavimui gali būti naudojama M-Bus, Wireless M-Bus, Modbus arba kita lygiavertė technologija.
8.5. Tiekėjas privalo užtikrinti visų sistemos komponentų tarpusavio suderinamumą.
8.6. Tiekėjas turi pateikti Perkančiajai organizacijai:
• naudojamos sistemos aprašymą; 
• duomenų perdavimo technologijos aprašymą; 
• programinės įrangos aprašymą; 
• prisijungimo prie sistemos duomenis; 
• naudojimosi sistema instrukciją. 
8.7. Perkančiajai organizacijai turi būti suteikta galimybė naudotis sistema be papildomų, iš anksto nenumatytų mokėjimų už pagrindines sistemos funkcijas.
8.8. Jeigu sistemos naudojimui reikalingos periodinės licencijos ar kiti mokėjimai, tiekėjas pasiūlyme privalo aiškiai nurodyti jų dydį ir periodiškumą.
9. HIDRAULINIS BANDYMAS, PRAPLOVIMAS IR BALANSAVIMAS
9.1. Baigus montavimo darbus turi būti atliktas šildymo sistemos hidraulinis bandymas.
9.2. Turi būti atliktas šildymo sistemos praplovimas.
9.3. Turi būti atliktas visos šildymo sistemos hidraulinis balansavimas.
9.4. Balansavimo metu turi būti sureguliuoti visi numatyti balansavimo įtaisai.
9.5. Rangovas privalo pateikti:
• hidraulinio bandymo aktą; 
• sistemos praplovimo dokumentą; 
• hidraulinio balansavimo protokolą. 
9.6. Balansavimo protokole turi būti nurodyti faktiniai atliktų matavimų ir reguliavimo rezultatai.
10. PALEIDIMAS IR DERINIMAS
10.1. Rangovas privalo atlikti visų sumontuotų sistemų paleidimo ir derinimo darbus.
10.2. Turi būti patikrinta:
• šilumos punkto automatika; 
• siurblių veikimas; 
• reguliavimo įrangos veikimas; 
• temperatūros jutiklių veikimas; 
• šilumos apskaitos įranga; 
• individualios apskaitos sistema; 
• nuotolinio nuskaitymo sistema; 
• šildymo sistemos hidraulinis režimas. 
10.3. Nustačius trūkumų, Rangovas privalo juos pašalinti savo sąskaita.
11. MEDŽIAGOS IR ĮRANGA
11.1. Visos naudojamos medžiagos ir įrenginiai turi būti nauji ir nenaudoti.
11.2. Medžiagos ir įranga turi atitikti joms taikomus teisės aktų ir standartų reikalavimus.
11.3. Kai privaloma, turi būti pateikiamos:
• atitikties deklaracijos; 
• techniniai pasai; 
• sertifikatai; 
• gamintojo instrukcijos; 
• garantiniai dokumentai. 
11.4. Techninėje specifikacijoje nenurodoma konkreti įrangos markė ar gamintojas.
11.5. Jeigu pirkimo dokumentuose nurodomas konkretus techninis sprendinys, tiekėjas gali pasiūlyti techniškai lygiavertį sprendinį, jeigu jo techninės ir funkcinės savybės nėra blogesnės.
12. DARBŲ ORGANIZAVIMAS
12.1. Darbai turi būti organizuojami taip, kad būtų kuo mažiau trikdomas gyventojų gyvenimas.
12.2. Apie numatomą šilumos tiekimo nutraukimą Rangovas iš anksto informuoja Perkančiąją organizaciją.
12.3. Rangovas atsako už jo vykdomų darbų metu padarytą žalą pastatui, bendrojo naudojimo objektams ir tretiesiems asmenims.
12.4. Baigęs darbus Rangovas privalo sutvarkyti darbo vietas ir pašalinti darbų metu susidariusias atliekas.
12.5. Darbai turi būti vykdomi laikantis darbuotojų saugos ir sveikatos, priešgaisrinės saugos ir aplinkosaugos reikalavimų.
13. DARBŲ KOKYBĖ IR PRIĖMIMAS
13.1. Visi darbai turi būti atlikti kokybiškai ir laikantis teisės aktų, projektinės dokumentacijos ir šios techninės specifikacijos reikalavimų.
13.2. Perkančioji organizacija turi teisę tikrinti darbų kokybę viso jų vykdymo metu.
13.3. Paslėpti darbai turi būti pateikti Perkančiajai organizacijai patikrinti prieš juos uždengiant.
13.4. Rangovas privalo informuoti Perkančiąją organizaciją apie pasirengimą atlikti paslėptų darbų patikrinimą.
13.5. Galutinis darbų priėmimas atliekamas tik:
• užbaigus visus numatytus darbus; 
• atlikus bandymus; 
• atlikus sistemos balansavimą; 
• paleidus ir suderinus įrangą; 
• pašalinus nustatytus trūkumus; 
• pateikus visą privalomą dokumentaciją. 
14. VYKDOMOJI DOKUMENTACIJA
14.1. Užbaigęs darbus Rangovas privalo Perkančiajai organizacijai perduoti visą su atliktais darbais susijusią dokumentaciją.
14.2. Dokumentaciją turi sudaryti:
1. projektinė dokumentacija, kai ji privaloma; 
2. faktinės būklės / „Taip pastatyta“ dokumentacija, kai taikoma; 
3. paslėptų darbų aktai; 
4. hidraulinių bandymų aktai; 
5. sistemos praplovimo dokumentai; 
6. balansavimo protokolai; 
7. automatikos paleidimo ir derinimo dokumentai; 
8. įrangos techniniai pasai; 
9. atitikties deklaracijos; 
10. sertifikatai, kai jie privalomi; 
11. naudojimo ir techninės priežiūros instrukcijos; 
12. garantiniai dokumentai; 
13. individualios šilumos apskaitos sistemos dokumentacija; 
14. nuotolinio duomenų nuskaitymo sistemos dokumentacija; 
15. prisijungimo prie sistemos duomenys; 
16. atliktų darbų fotofiksacijos; 
17. darbų perdavimo–priėmimo dokumentai; 
18. kita pagal teisės aktus privaloma dokumentacija. 
15. GARANTINIAI ĮSIPAREIGOJIMAI
15.1. Rangovas atliktiems darbams turi suteikti ne trumpesnę kaip teisės aktuose nustatytą garantiją.
15.2. Jeigu Rangovas pasiūlyme nurodo ilgesnį garantinį terminą, taikomas pasiūlyme nurodytas terminas.
15.3. Sumontuotai įrangai turi būti suteikta gamintojo garantija, tačiau ne trumpesnė, kaip nustatyta pirkimo sąlygose.
15.4. Garantiniu laikotarpiu dėl Rangovo kaltės atsiradę defektai turi būti pašalinti Rangovo lėšomis.
16. PRELIMINARUS DARBŲ KIEKIŲ ŽINIARAŠTIS
Pastaba: žiniaraštyje nurodyti kiekiai yra preliminarūs ir nustatyti pagal turimą objekto informaciją. Prieš pateikiant pasiūlymą tiekėjas privalo įvertinti faktinę objekto būklę.
Eil. Nr.	Darbų pavadinimas	                                        Mato vnt.	Preliminarus kiekis
1	Šilumos punkto modernizavimo darbai                       kompl.	       1 
2	Šilumos punkto demontavimo darbai	                     kompl.	       1
3	Automatizuoto šilumos punkto įrengimas	kompl.	       1
4	Šilumos punkto automatikos įrengimas ir derinimas	kompl.	       1
5	Individualios šilumos apskaitos įrengimas	vnt.	     8/26
6	Nuotolinio duomenų nuskaitymo sistemos įrengimas	kompl.	       1
7	Duomenų perdavimo / koncentratoriaus įranga	kompl.	       1
8	Uždaromosios armatūros keitimas	                       vnt.                     4
9	Magistralinių šildymo sistemos vamzdynų keitimas	m	     160
10	Šildymo sistemos pertvarkymas į dvivamzdę	m	     170
11	Termostatinių ventilių įrengimas	                     vnt.	       27
12	Termostatinių galvučių įrengimas	                     vnt.	       27
13	Šildymo radiatorių keitimas	                      vnt.   pagal projektą /faktinį  
                                                                                                                                      poreikį
14	Šildymo sistemos balansavimo įrangos įrengimas	kompl.	        1
15	Šildymo sistemos praplovimas	                      kompl.	        1
16	Šildymo sistemos hidraulinis bandymas	                      kompl.	        1
17	Hidraulinis šildymo sistemos balansavimas	kompl.	        1
18	Sistemos paleidimas ir derinimas	                      kompl.	        1
19	Vykdomosios dokumentacijos parengimas	 kompl.	        1
20	Informacinės lentelės (stendo) pagal APVA                  kompl.	        1  
                      reikalavimus pagaminimas ir įrengimas	
16.1. Radiatorių kiekio nustatymas
16.1.1. Radiatorių kiekis ir jų šiluminė galia turi būti nustatomi pagal faktinę objekto būklę ir projektinius sprendinius.
16.1.2. Tiekėjas pasiūlymo kainoje turi įvertinti visus radiatorių keitimui reikalingus darbus, įskaitant:
•	radiatorių demontavimą; 
•	naujų radiatorių tiekimą; 
•	montavimą; 
•	prijungimo elementus; 
•	termostatinius ventilius; 
•	termostatines galvutes; 
•	laikiklius; 
•	kitus montavimo elementus. 
17. PRELIMINARIŲ KIEKIŲ TAIKYMAS
17.1. Pirkimo žiniaraštyje nurodyti kiekiai yra preliminarūs, išskyrus tuos kiekius, kurie pagal projektinę dokumentaciją arba sutartį nustatyti kaip fiksuoti.
17.2. Tiekėjas prieš pateikdamas pasiūlymą turi įvertinti faktinę objekto būklę ir įsitikinti, kad pasiūlyta kaina apima visus tinkamam darbų atlikimui būtinus veiksmus.
17.3. Faktinių kiekių patikslinimas gali būti atliekamas tik pagal pirkimo sutartyje nustatytą tvarką ir nekeičiant pirkimo objekto esmės.
17.4. Papildomi darbai negali būti atliekami vien tiekėjo iniciatyva. Jie gali būti atliekami tik Perkančiajai organizacijai raštu pritarus ir laikantis pirkimo sutarties bei viešųjų pirkimų teisės aktų reikalavimų.
17.5. Tiekėjas negali reikalauti papildomo apmokėjimo už darbus, kurie buvo numatomi pagal techninę specifikaciją, projektinę dokumentaciją ar buvo objektyviai būtini pirkimo rezultatui pasiekti ir turėjo būti įvertinti teikiant pasiūlymą.
18. TEISĖS AKTAI IR NORMATYVINIAI DOKUMENTAI
18.1. Darbai turi būti atliekami laikantis pirkimo dokumentų paskelbimo metu galiojančių Lietuvos Respublikos teisės aktų, statybos techninių reglamentų, standartų ir kitų darbams taikomų normatyvinių dokumentų.
18.2. Tiekėjas privalo laikytis:
- Lietuvos Respublikos viešųjų pirkimų įstatymo; 
- Lietuvos Respublikos statybos įstatymo; 
- galiojančių statybos techninių reglamentų; 
- šilumos tiekimą ir vartojimą reglamentuojančių teisės aktų; 
- darbuotojų saugos ir sveikatos reikalavimų; 
- priešgaisrinės saugos reikalavimų; 
- aplinkosaugos reikalavimų; 
- kitų pirkimo objektui taikomų teisės aktų. 
18.3. Jeigu teisės aktai, standartai ar normatyviniai dokumentai iki darbų atlikimo yra pakeičiami, darbai turi būti vykdomi pagal jų taikymo konkrečiam objektui metu galiojančius reikalavimus, jeigu teisės aktuose nenustatyta kitaip.
19. GALUTINIS REZULTATAS
19.1. Pirkimas laikomas tinkamai įvykdytu, kai Rangovas:
1. visiškai įrengia ir paleidžia šilumos punktą; 
2. atlieka numatytą šildymo sistemos modernizavimą; 
3. įrengia individualią šilumos apskaitą; 
4. įdiegia veikiančią nuotolinio duomenų nuskaitymo sistemą; 
5. atlieka šildymo sistemos praplovimą; 
6. atlieka hidraulinį bandymą; 
7. atlieka hidraulinį balansavimą; 
8. atlieka automatikos paleidimą ir derinimą; 
9. pašalina visus nustatytus defektus; 
10. perduoda Perkančiajai organizacijai visą privalomą vykdomąją dokumentaciją. 
19.2. Galutinis pirkimo rezultatas – pilnai funkcionuojanti, subalansuota ir eksploatacijai parengta daugiabučio namo šilumos tiekimo ir vidaus šildymo sistema su individualia šilumos apskaita bei nuotoliniu apskaitos duomenų nuskaitymu.
20. INFORMACINĖ LENTELĖ
20.1. Rangovas privalo pagaminti ir prie daugiabučio gyvenamojo namo arba ant pastato sienos įrengti informacinę lentelę (stendą) pagal konkrečiam projektui taikomus APVA informavimo ir viešinimo reikalavimus.
20.2. Informacinės lentelės maketas, turinys ir įrengimo vieta prieš gamybą turi būti suderinti su Perkančiąja organizacija.
20.3. Informacinės lentelės pagaminimo ir įrengimo išlaidos turi būti įskaičiuotos į pasiūlymo kainą.
20.4. Baigęs darbus Rangovas turi pateikti informacinės lentelės įrengimo fotofiksaciją.
Pastabos: 
1. Sudarant sąmatą būtina nurodyti darbų kodus.
2. Darbų apimtis galima tikslinti vietoje.
3. Darbus atlikti iki 2026 m. gruodžio 1 d.
4. Šiam pirkimo objektui taikomi aplinkos apsaugos kriterijai, vykdant žaliuosius pirkimus (pagal    Lietuvos Respublikos aplinkos ministro 2011 m. birželio 28 d. įsakymą Nr. D1-508 „Dėl aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“), t. y. darbams tiekėjas turi turėti aplinkos apsaugos vadybos sistemos reikalavimus atitinkantį standartą LST EN ISO 14001 arba ES aplinkosaugos vadybos ir audito sistemą (EMAS).
[bookmark: _Hlk163128821]5. Remonto darbai dalinai finansuojami Vilniaus r. savivaldybės administracijos lėšomis. 
6. Apmokėjimas vykdomas po visų faktiškai atliktų darbų, atliktų darbų akto pasirašymo ir užsakovui gavus lėšas iš VRSA per 5 (penkias) darbo dienas jas išmoka Rangovui.
7. Tiekėjas, rengdamas pasiūlymą, turi įvertinti galimą nenumatytų darbų poreikį (pvz., paslėptų pažeidimų, kurie gali būti nustatyti tik demontavus stogo dangą), ir šiuos darbus pagrįstai numatyti sąmatoje kaip rezervą. Vadovaujantis Lietuvos Respublikos statybos įstatymo 2 straipsnio 61 dalimi, nenumatyti darbai yra darbai, kurie nebuvo numatyti statybos techniniuose dokumentuose, tačiau yra būtini statinio funkcionalumui užtikrinti. Šių darbų poreikis gali būti tikslinamas vietoje prieš pradedant darbus ar jų metu, tačiau privaloma apie juos iš anksto informuoti užsakovą. Vadovaujantis Lietuvos Respublikos viešųjų pirkimų įstatymo 89 straipsnio 1 dalies 5 punktu, toks papildomų darbų poreikis turi būti objektyviai pagrįstas ir negalėjo būti numatytas iš anksto.




Konkurso sąlygų
1 priedas 


Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

__________________________
(Adresatas (Perkantysis subjektas))

PASIŪLYMAS DĖL DAUGIABUČIO GYVENAMOJO NAMO, ESANČIO PAKRANTĖS G. 15, NEMENČINĖS M., VILNIAUS R. SAV., ŠILUMOS PUNKTO IR VIDAUS ŠILDYMO SISTEMOS MODERNIZAVIMO PROJEKTAVIMO IR RANGOS DARBŲ PIRKIMO

____________________
(Data)
____________________
(Vieta)

	Tiekėjo pavadinimas
	

	Tiekėjo adresas
	

	Už pasiūlymą atsakingo asmens vardas, pavardė
	

	Telefono numeris
	

	Fakso numeris
	

	El. pašto adresas
	


            
Šiuo pasiūlymu pažymime, kad sutinkame su visomis pirkimo sąlygomis, nustatytomis:
1. supaprastinto atviro konkurso skelbime, išspausdintame CVP IS;
1. supaprastinto atviro konkurso sąlygose;
1. kituose pirkimo dokumentuose (jų paaiškinimuose, papildymuose).

     Mes siūlome šiuos darbus: 

	Darbai
	Kaina be PVM (I)
	PVM
(II)
	Suma su PVM (I+II)

	Daugiabučio gyvenamojo namo, esančio Pakrantės g. 15, Nemenčinės m., Vilniaus r. sav., šilumos punkto ir vidaus šildymo sistemos modernizavimo projektavimo ir rangos darbai
	
	
	

	Bendra kaina:
	



Bendra pasiūlymo kaina   ____________Eur su PVM  (____________ suma žodžiais)
Į šią sumą įeina visos išlaidos ir visi mokesčiai, taip pat ir PVM, kuris sudaro _____________Eur.


Vykdant sutartį pasitelksime šiuos subtiekėjus (subteikėjus):[footnoteRef:1] [1:  Pildyti tuomet, jei sutarties vykdymui bus pasitelkti subtiekėjai (subteikėjai). Jeigu teikiamas pasiūlymas daugiau kaip vienai pirkimo daliai, nurodyti, kurioje pirkimo dalyje bus pasitelkiamas subtiekėjas (subteikėjas).] 

	Eil.Nr.
	Subtiekėjo (subteikėjo) pavadinimas

	
		

	
	



Šiame pasiūlyme yra pateikta ir konfidenciali informacija:[footnoteRef:2] [2:  Pildyti tuomet, jei bus pateikta konfidenciali informacija. Tiekėjas negali nurodyti, kad konfidencialus yra pasiūlymo įkainis arba visas pasiūlymas.] 

	Eil.Nr.
	Pateikto dokumento pavadinimas
	Pateikto dokumento vieta pasiūlyme

	
	
	



Kartu su pasiūlymu pateikiami šie dokumentai:
	Eil. Nr.
	Pateiktų dokumentų pavadinimas
	Dokumento puslapių skaičius

	1. 
	
	

	1. 
	
	

	1. 
	
	


Pasiūlymas galioja 90 dienų.


	
	
	
	
	

	(Tiekėjo arba jo įgalioto asmens pareigų pavadinimas)
	
	(Parašas) 
	
	(Vardas ir pavardė) 



                                                                                               A.V.

